Մելիսանդրա

Մելիսանդրա (անգլ.՝ Melisandre), ամերիկացի գրող Ջորջ Մարթինի  «Սառույցի և կրակի երգը» ֆենտեզի վեպերի շարքի հերոս։ Հանդիսանում է կենտրոնական հերոսներից մեկը (ՊՕՎ) գրքերում, որի անունից է ներկայացվում պատմվածքի գլուխների մի մասը։ Հայտնվում է «Արքաների պատերազմը» (1998) և «Թրերի մրրիկ» (2000), իսկ «Պար վիշապների հետ» (2011) և «Ձմռան քամիները» գրքերում հանդիսանում է կենտրոնական հերոս։
«Գահերի խաղ» հեռուստասերիալում Մելիսանդրայի կերպարը կատարում է նիդերլանդցի դերասանուհի Քարիս Վան Հաուտենը։ Հեռուստասերիալում Մելիսանդրան առաջին անգամ հայտնվում է երկրորդ եթերաշրջանում և հանդիսանում է հիմնական կերպար։


== Դերը սյուժեում ==


=== Թագավորների կռիվը ===
Մելիսանդրան համոզում է Ստանիսի կնոջը՝ Սելիսային, նաև Ստանիսի խորհրդի մի քանի անդամների, որ ընդունեն իր կրոնը։ Ստանիսի մեյստեր Քրեսենը, վախենալով Մելիսանդրայի ուժերից և Ստանիսի վրա նրա ազդեցությունից, փորձում է թունավորել Մելիսանդրային և ներկայացնել դա որպես ինքնասպանություն. Մելիսանդրան խմում է մեծ չափաբաժին, բայց նրա ուժերը փրկում են նրան։ Երբ Ստանիսի եղբայր՝ Ռենլին ինքն իրեն կարգում է թագավոր, Մելիսանդրան տեսիլք է տեսնում, որ Ռենլին խորտակում է Ստաննիսի նավատորմը Թագավորական նավահանգստում։ Նա համոզում է Ստանիսին հղիացնել իրեն, ծնունդ տալով ստվեր հրեշի, որը կսպանի Ռենլիին։ Նա նաև ծննդաբերում է մեկ այլ հրեշ, որը սպանում է Փոթորկային սահման ամրոցի ղեկավարին՝ Քորթնայ Փենրոսին, երբ նա հրաժարվում է զիջել ամրոցը։ Բրայս Քարոնը համոզում է Ստաննիսին թողնել Մելիսանդրային Դրակոնի Քարում, Սև ջուրում ընթացած ճակատամարտի ընթացքում, ինչն ավարտվում է Ստանիսի պարտությամբ։ Ճակատամարտի ընթացքում, Գարլան Թիրելը պահպանում է Ռենլիի զենք ու զրահը և գլխավորում է Թիրել-Լանիստեր առաջապահ ջոկատը, այսպիսով կատարվում է Մելիսանդրայի՝ նախկինում կատարված մարգարեությունը։


=== Թրերի փոթորիկ ===
Ստանիսի խորհրդական Դավոս Սիվորոտը կշտամբում է Մելիսանդրային Ստաննիսի նավատորմը կործանելու համար և պատրաստվում է թունավորել նրան մինչև նրա կրակի մեջ նայելը և բանտարկվում է դրա համար։ Նա համոզում է Ստաննիսին զոհաբերել իր ապօրինի զավակ՝ Էդրիկ Շթորմին, որը ապրում էր Դրակոնի Քարում։ Ստանիսը համոզվում է, բայց օգտագործում է Էդրիկի արյունը խմած տզրուկներին, գցելով նրանց կրակի մեջ Ստաննիսը ասում է՝ «Բալոն Գրեյջոյ, Ռոբ Ստարկ և Ջոֆրի Բարատեոն»։ Նրանք երեքն էլ մեռնում են տարբեր իրավիճակներում, բայց Դավոսը փախցնում է Էդրիկին, վախենալով, որ նա կզոհաբերվի։ Հետո Մելիսանդրան միանում է Ստանիսին և Դավոսին, նրանց հետ ուղևորվելով Պատը, որ ոչնչացնի Մանս Ավազակի վայրի զորքը։


=== Պար վիշապների հետ ===
Մելիսանդրան մնում է Պատում, մինչ Ստանիսը հարձակվում է Վինտերֆելի վրա։ Նրա ուժերը ավելի են ուժեղանում Պատի վրա, նա ասում է Ռ՛հլորին Ազոր Ահայի մասին տեսած տեսիլքի մասին, բայց նա միայն տեսնում է "Սնոու": Նա միշտ զգուշացնում է Ջոնին մոտեցող վտանգի մասին։ Ջոնը ուշադրություն չի դարձնում նրա նախազգուշացումներին և դա հետո կատարվում է Բոուեն Մարշի և այլ մարդկանց ապստամբությամբ։


== Էկրանավորում ==
Գրքում Մելիսանդրան չի եղել Ստանիսի հետ այն ժամանակ, երբ նրանք հարձակվում էին Վինտերֆելի վրա, նա մնացել էր Սև ամրոցում։ Կարմիր քրմուհին միշտ նախազգուշացրել է Ջոնին մոտեցող վտանգի մասին և «դաշույններ մթության մեջ»-ում, բայց նա լուրջ չի ընդունում նրա զգուշացումները։


== Հեռուստասերիալում ==
«Գահերի խաղ» հեռուստասերիալում Մելիսանդրայի կերպարը կատարում է նիդերլանդցի դերասանուհի Քարիս Վան Հաուտենը։


==== Երկրորդ եթերաշրջան ====

Հեռուստասերիլաում բացակայում է դրվագը Քորթնի Պենրոզի հետ, այդիսկ պատճառով պարոն Դավոսը տանում է Մելիսանդրային մայրցամաք Ռենլի Բարատեոնին վերացնելու համար։


==== Երրորդ եթերաշրջան ====
Երրորդ եթերաշրջանում Մելիսանդրան ուղիղ ասում է Ստանիսին այն մասին, որ նոր ստվերի ծննդաբերումը կարող է մահացու լինել նրա համար, այդ իսկ պատճառով նա ուղևորվում է արքայական արյան որոնումների Վեստերոսում, կրակի մեջ հաստատ տեսնելով Ռոբերտի ողջ ապօրինի զավակին՝ Ջենդրին, որը հեռուստասերիալում կատարում է նաև Էդրիկ Շթորմի դերը։


==== Չորրորդ եթերաշրջան ====
Չորրորդ եթերաշրջանի սկզբին փորձել է Շիրենին բերել ռ՚գլորիական հավատքի, այրել է թագուհի Սելիսայի ազգական Ալեստեր Ֆլորենտին։ Իր ննջարանում ընդունում է Սելիսային, որին համոզում է, որ Շիրենին տանեն իրենց հետ դեպի Պատը։ Չորրորդ եթերաշրջանի վերջում Ստանիս Բարատեոնի հետ հասել է Սև Ամրոց և դարձել է ականատես թե ինչպես է մեյսթեր Էյմոնը այրում Գիշերային Հերթափոխի տղաների մարմինները։


==== Հինգերորդ եթերաշրջան ====
Հինգերորդ եթերաշրջանում Մելիսանդրան իրեն անկեղծորեն առաջարկում է Ջոնին, բայց հետո Ստանիսի հետ ուղևորվում է հարձակման Վինտերֆելի վրա։ Նա համոզում է Ստանիսին զոհաբերել Շիրենին, որ Ռ՚գլորը վերջ տա բուքին, բայց այն հազիվ ավարտված, զորքից սկսվում է մասսայական դասալքություն, իսկ թագուհի Սելիսան կախվում է։ Ինքը Մելիսանդրան, հավանաբար, տեսնելով կրակի մեջ իր թագավորի պարտությունը, փախչում է Սև Ամրոց։ Ջոն Սնոուի և Դավոս Սիվորտի հարցերին, նա կոտրված պարտությունից, ոչինչ չի պատասխանում։


==== Վեցերորդ եթերաշրջան ====
6-րդ եթերաշրջանի ամենասկզբում ցույց է տալիս այն, որ Մելիսանդրան կախարդանքի օգնությամբ թաքցնում է իր իրական տարիքը և մարդկային կերպարանքը։ Կորցրել է հավատքը դեպի Ռ՚գլորը Ստանիսի պարտությունից և Ջոն Սնոուի մահից հետո։ 6-րդ եթերաշրջանի 2-րդ սերիայում Մելիսանդրան վերակենդանացնում է Ջոն Սնոուին։ Հավանական է, որ նույնը եղել է նաև տվյալ գրքում։ Գտել է վերակենդանացած Ջոն Սնոուին և հայտնել է նրան, որ նա՝ իրական Ազոր Ահայն է։ Ականատես է դարձել Ջոն Սնոուի դեմ դավադրության մասնակիցների մահապատին։ Բրիենայից իմացել է Ստաննիսի մահվան լուրտ։ Մասնակցություն է ունեցել Սև Ամրոցի ռազմական խորհուրդին։ Ջոն Սնոուի, Դավոս Սիվորորտի, Տորմունդի և Սանսա Ստարկի հետ ուղևորվել է բանակցությունների հյուսիսային լորդերի հետ։ Ուղևորվել է Վինտերֆելի վրա հարձակմանը։ Մերժել է Ջոն Սնոուի խնդրանքին, որ չվերակենդանացնի իրեն, այն դեպքում, երբ նա կմեռնի Ապօրինի զավակների Ճակատամարտում։ Ապօրինի զավակների Պատերազմից հետո ականատես է դարձել Վինտերֆելում Բոլտոնների խորհրդանշանները Ստարկների խորհրդանշանների փոխարինմանը, ինչը որ նա գուշակել էր Ստաննիսին 5-րդ եթերաշրջանի 10-րդ սերիայում։  Ստիպված է եղել արդարանալ Ջոն Սնոուի և Դավոս Սիվորոտի առջև Շիրեն Բարատեոնի մահվան համար։ 6-րդ եթերաշրջանի ամենավերջում աքսորվել է Վինտերֆելից, Ջոն Սնոուի կողմից մահվան սպառնալիքով։


==== Յոթերորդ եթերաշրջան ====
7-րդ եթերաշրջանի ակզբում հանդիպել է Դեյեներիսի հետ Դրակոնի Քարում և խորհուրդ է տվել նրան կանչել Հյուսիսի Թագավոր Ջոն Սնոուին։ Ջոն Սնոուի և Դավոսի Դրակոնի Քար ժամանելուց հետո զրուցել է Վարիսի հետ այն մասին, որ նրանք երկուսն էլ մեռնելու են Վեստերոսում։


==== Ութերորդ եթերաշրջան ====
2018 թվականի հունվարի 15-ին հաստատվել է Քարիս Վան Հաուտենի հայտնվելը հեռուստասերիալի վերջին եթերաշրջանում։


== Ճանաչում և մրցանակ ==


== Ծանոթագրություններ ==